Daily View – P.M. – บล.กสิกรไทย
Daily View - P.M. - บล.กสิกรไทย
16 พ.ค. 2559

Tactical Move เดินเกมกลยุทธ์บ่าย 
สรุปภาวะตลาดเช้า
– SET Index ปรับเพิ่มขึ้น 0.46 จุด (0.03%) ปิดภาคเช้าที่ 1,395.15 จุด ด้วยมูลค่าการซื้อขาย 24,469.18 ลบ.
– Most Positive Impact: PTT (2.40 จุด) CPN (0.47 จุด) CPF (0.41 จุด)
– Most Negative Impact:  BIGC (-1.38 จุด) BDMS (-0.97 จุด) IVL (-0.76 จุด)
แนวโน้มตลาดบ่าย
– ช่วงเช้าสภาพัฒนฯรายงานตัวเลข GDP Growth ในงวด 1Q59 ของไทยขยายตัวถึง 3.2% มากกว่าที่ตลาดและศูนย์วิจัยกสิกรคาดไว้ที่ 2.8% เป็นผลมาจากการใช้จ่ายและการลงทุนภาครัฐที่ขยายตัวแรง ผลของมาตรการกระตุ้นเศรษฐกิจของภาครัฐที่ได้มีมาตรการออกมาในช่วง ก.ย. 58 -มี.ค.59 ภาคการท่องเที่ยวที่ขยายตัวดีตามจำนวนนักท่องเที่ยวที่มากกว่าคาด
– สภาพัฒนฯได้ปรับลดกรอบของการคาดการณ์การขยายตัวทางเศรษฐกิจจากเดิมที่ 2.8 – 3.8% เป็น 3.0 – 3.5% โดยมองว่าเศรษฐกิจไทยมีโอกาสที่ขยายตัวต่ำกว่า 3% น้อยมาก เพราะไตรมาสแรกสามารถขยายตัวได้กว่า 3.2% และแนวโน้มเศรษฐกิจในช่วงที่เหลือของปี ยังมีปัจจัยบวกหนุน จากภาคการเกษตรจะปรับตัวดีขึ้นเมื่อผลของเอลนิโญ่หมดลง
– ทั้งตัวเลข GDP และผลประกอบการของบริษัทในงวด 1Q59 ที่ออกมาดีกว่าคาด ถือเป็นครั้งแรกในรอบหลายไตรมาส กลายเป้นสัญญาณของการพลิกฟื้น และนำไปสู่โอการในการปรับประมาณการณ์ทั้งตัวเลขเศรษฐกิจและผลประกอบการของ Consensus โดยกลุ่มที่มีโอกาสจะถูกปรับขึ้น คือกลุ่มที่เกี่ยวข้องกับการอุปโภคบริโภคในประเทศ เช่น กลุ่มค้าปลีก และกลุ่มอาหาร
– ช่วงบ่ายคาด SET จะมีแนวทดสอบสำคัญอยู่ที่ 1,394 จุด หากไม่หลุดจากระดับนี้สามารถที่จะคาดหวังการดีดกลับเพื่อไปทดสอบ 1,400 จุดได้อีกครั้ง แต่ถ้าเกิดกรณีเลวร้ายดัชนีลงต่ำกว่ 1,394 จุด เป็นไปได้ว่าอาจไหลลงทดสอบ 1,390 จุด
– หุ้นแนะนำ: COM7 TVO IVL KAMART